རེ་སྐུལ་ལྔ་པ་ནི།ད་ཐེངས་བརྩིས་ནས་ཀྲུང་དབྱང་མི་རིགས་སློབ་གྲྭ་ཆེན་མོར་རྗེ་ཙོང་ཁ་པ་རྗེས་དྲན་གྱི་རིག་གཞུང་བགྲོ་གླེང་རིག་པའི་མཆོད་སྤྲིན་ཐེངས་ལྔ་པ་ཚོགས་པ་རེད།རིག་གཞུང་བགྲོ་གླེང་འདིའི་ནང་དོན་དང་རྒྱ་ཆེ་ཆུང་གང་གི་ཆ་ནས་སྔ་ལོ་ལས་ཕྱི་ལོ་ཇེ་བཟང་དང་ཇེ་ལེགས་དང་།ཐེངས་སྔ་མ་ལས་ཐེངས་ཕྱི་མ་ཇེ་ལེགས་དང་ཇེ་བཟང་ཡོང་བའི་ཆེད་དུ་ཀྲུང་དབྱང་མི་རིགས་སློབ་གྲྭ་ཆེན་མོ་སྤྱི་དང་།ཁྱད་པར་དུ་བོད་རིག་པའི་ཞིབ་འཇུག་སློབ་གླིང་གི་དགེ་སློབ་ཡོངས་ནས་ང་ཚོའི་སློབ་གྲྭ་ལ་མཚོན་ན་ལོ་གཅིག་གི་བྱ་བ་གལ་ཆེན་ཞིག་ཡིན་པར་བརྩིས་ཏེ་གོང་རིམ་དབུ་འཛིན་གྱིས་རྒྱབ་སྐྱོར་སྔར་ལས་ལྷག་པ་གནང་རྒྱུ་དང་།དགེ་སློབ་རྣམས་ཀྱིས་ཀྱང་དེའི་སྐོར་ལ་གྲ་སྒྲིག་དང་དམ་འཛིན་སོགས་སྔར་ལས་ལྷག་པར་བྱ་བའི་རེ་སྐུལ་ཞུ་བ་དང་ལྔ།